TEREMTÉS HETE
HELYI TEREMTÉSVÉDELMI AKCIÓK TÁMOGATÁSA
KISÖSSZEGŰ PÁLYÁZATI FELHÍVÁS – 2026

[bookmark: _Hlk240616163]A pályázat kiírója és támogatója: Magyarországi Református Egyház – Missziói Szolgálat Teremtésvédelmi Munkacsoport
1. A FELHÍVÁS CÉLJA
A pályázat célja, hogy a Magyarországi Református Egyház közösségeiben a 2026. évi Teremtés Hete időszakához kapcsolódóan minél több helyi teremtésvédelmi, szemléletformáló és közösségépítő program, akció és kezdeményezés valósuljon meg.
A pályázat kiemelten ösztönzi a vízmegtartáshoz, a természeti környezet védelméhez, valamint a helyi közösségek közötti, illetve a helyi közösségek és természeti, társadalmi vagy szakmai szereplők közötti együttműködés és kapcsolatépítés elősegítéséhez kapcsolódó kezdeményezéseket.
2. A PÁLYÁZAT BENYÚJTÁSÁRA JOGOSULTAK KÖRE
Támogatási igényt nyújthatnak be:
· [bookmark: _Hlk240616249]a Magyarországi Református Egyház önálló jogi személyiséggel rendelkező egyházközségei;
· a református oktatási és nevelési intézmények;
· [bookmark: _Hlk240616392]a Magyarországi Református Egyházhoz kapcsolódó önálló jogi személyiséggel rendelkező intézmények és közösségek (pl. szociális intézmények, civil szervezetek). A Támogató ítéli meg a Református Egyházhoz való kapcsolódását és jelen pályázatban történő támogathatóságát.
3. A RENDELKEZÉSRE ÁLLÓ FORRÁS ÉS AZ IGÉNYELHETŐ TÁMOGATÁS ÖSSZEGE
A rendelkezésre álló keretösszeg: 4 000 000 Ft.
A támogatás formája vissza nem térítendő, egyszeri támogatás, amely pénzügyi elszámolási és beszámoló benyújtási kötelezettséggel jár.
A pályázat célja, hogy a rendelkezésre álló keretből minél több református közösség részesülhessen kisebb összegű támogatásban.
Az igényelhető támogatás összege: bruttó   40.000 Ft – 120.000 Ft.
Javasolt támogatási kategóriák:
· 40 000 Ft – kisebb, egyszeri közösségi program vagy akció;
· 75 000 Ft – összetettebb közösségi program;
· 120 000 Ft – nagyobb léptékű vagy projekt jellegű kezdeményezés.
A pályázathoz önerő biztosítása nem kötelező - a pályázó saját forrást biztosíthat, de annak rendelkezésre állása a támogatás igénylésének nem feltétele, bírálati szempontból nem jelent előnyt.
4. A PÁLYÁZAT BENYÚJTÁSA
A pályázat benyújtása elektronikus úton, a kiíró által meghatározott pályázati igénylőlapon történik.
A pályázathoz benyújtandó:
· a kitöltött pályázati igénylőlap, amely tartalmazza a pályázó adatait és bemutatkozását, a tervezett program bemutatását és a költségtervet;
· a pályázó bankszámlaszáma 
A pályázó a pályázat benyújtásával vállalja, hogy a tervezett programot a pályázati tervében bemutatottak szerint megvalósítja, valamint a támogatás felhasználásáról az előírt módon és határidőben beszámol.
A támogatás odaítélése nem automatikus a pályázat benyújtásával; a támogatásról a pályázatok elbírálását követően születik döntés.
Egy rendezvényre (több szervező együttműködése esetén is) csak egy pályázat nyújtható be, és egy gyülekezet, intézmény vagy szervezet csak egy pályázatot nyújthat be. 
A pályázó elfogadja, hogy az általa szervezett programot, eseményt a pályázat kiírója és az Ökumenikus Teremtésvédelmi Munkacsoport médiafelületein közzéteszi és hirdeti.
5. A TÁMOGATHATÓ TEVÉKENYSÉGEK ÉS KÖLTSÉGEK
A támogatás olyan helyi program, akció, rendezvény vagy közösségi kezdeményezés megvalósításához igényelhető, amely a teremtésvédelem szellemiségéhez kapcsolódik.
Ajánlások támogatható tevékenységekhez, programokhoz:
· szabadtéri áhítathoz kapcsolódó közösségi program, szeretetvendégség
· árnyékolási megoldások megvalósítása
· teremtésvédelmi témájú előadás, beszélgetés vagy filmklub;
· szakértő, vendégelőadó meghívása (tiszteletdíj elszámolható);
· víztakarékosságot vagy helyi vízmegtartást elősegítő kezdeményezés;
· növények, magok, mulcs és egyéb, a programhoz kapcsolódó kertészeti anyagok beszerzése és telepítése;
· rovarhotel, madáretető, madárodú és egyéb élőhelyteremtő eszköz készítése (anyagköltségek);
· a program megvalósításához szükséges anyagok és kisebb értékű tartós eszközök beszerzése;
· természetvédelmi, természetközeli vagy szemléletformáló program, kirándulás megvalósítása;
· nemzeti parki, természetvédelmi vagy egyéb helyi szakemberrel együttműködésben megvalósuló programok (pl. arborétum belépődíj);
· több helyi közösség együttműködésében megvalósuló teremtésvédelmi programok, tematikus közösségépítő alkalmak.
A támogatható költségek részletes körét és az esetleges korlátozásokat a pályázati dokumentációban meghatározott Ajánlások és korlátozások tartalmazza.
Nem számolhatók el olyan költségek, amelyek nem kapcsolódnak közvetlenül a pályázatban jóváhagyott program megvalósításához.
A program lehet egyszeri rendezvény, közösségi alkalom vagy hosszabb távú, projekt jellegű kezdeményezés is. Kézzelfogható produktum létrehozása nem feltétele a támogatásnak.
Az elbírálás során előnyt élveznek azok a kezdeményezések, amelyek:
· a 2026. évi Teremtés Hete kiemelt témájához, a vízmegtartáshoz kapcsolódnak;
· több helyi közösség együttműködésével valósulnak meg;
· a biodiverzitás és az élőhelyek védelmét vagy fejlesztését szolgálják;
· a közösségépítést és a helyi kapcsolatépítést is elősegítik;
· hosszabb távon is hozzájárulnak a teremtésvédelmi szemlélet erősítéséhez.
6. A PÁLYÁZATOK BEFOGADÁSA ÉS ELBÍRÁLÁSA
[bookmark: _Hlk240549839]A pályázatok befogadása és elbírálása a rendelkezésre álló keretösszeg figyelembevételével történik.
A pályázat akkor tekinthető érvényesnek, ha a pályázati adatlap hiánytalanul kitöltésre került, és a pályázó megfelel a felhívásban meghatározott jogosultsági feltételeknek.
A pályázatokat a Magyarországi Református Egyház Missziói Szolgálatának Teremtésvédelmi Munkacsoportja bírálja el.
Az elbírálás során különösen az alábbi szempontok kerülnek figyelembevételre:
· a program teremtésvédelmi tartalma;
· a vízmegtartáshoz és a Teremtés Hete kiemelt témájához való kapcsolódás;
· a program közösségépítő jellege;
· helyi együttműködések és kapcsolatépítés;
· a tervezett költségek indokoltsága és arányossága;
· a rendelkezésre álló forrás minél több közösség javára történő felhasználása.
A döntésről valamennyi pályázó elektronikus úton kap értesítést.
A támogatott pályázók részére Támogatói Okirat kerül kiállításra és megküldésre a pályázatban megadott elérhetőségre, mely tartalmazza a támogatás összegét, célját, felhasználásának feltételeit, az elszámolás rendjét és határidejét, valamint a támogatott további kötelezettségeit.
7. A TÁMOGATÁS FOLYÓSÍTÁSA
A támogatás utófinanszírozás formájában, egy összegben kerül folyósításra.
A támogatás folyósításának feltétele a pályázati cél megvalósítása, valamint a pénzügyi elszámolás és a rövid fényképes szakmai beszámoló benyújtása és elfogadása. Amennyiben rendelkezésre áll – kérjük csatolni a programhoz kapcsolódó internetes megjelenések, hírek, bejegyzések vagy egyéb online tartalmak linkjét is.
A támogatási összeg az elfogadott elszámolást követően, a Támogatói Okiratban meghatározott határidőn belül kerül kiutalásra a pályázó által megadott bankszámlaszámra.
8. A TÁMOGATÁS ELSZÁMOLÁSA
A támogatott a támogatás felhasználásáról pénzügyi elszámolást és fényképes szakmai beszámolót köteles benyújtani.
Az elszámolás egyszerűsített formában az alábbi dokumentumok benyújtásával teljesíthető:
· pénzügyi elszámolás - pénzügyi összesítő táblázatból, valamint a támogatás felhasználását igazoló záradékolt, ÁFÁ-s számlák hitelesített másolata;
· fényképes szakmai beszámoló - legfeljebb 1–2 oldal terjedelmű és tartalmazza a megvalósult akció, program, esemény vagy tevékenység rövid bemutatását, a pályázatban vállalt célok megvalósulását, a program eredményeit és tapasztalatait.
[bookmark: _Hlk240618254]A támogatás terhére kizárólag a pályázatban jóváhagyott program megvalósításához kapcsolódó, a támogatási feltételeknek megfelelő, számlával igazolható költségek számolhatók el, az utazási költség támogatása esetén kiküldetési rendelvényt kell készíteni. Kizárólag olyan költségek számolhatók el, amelyek a megvalósítási időszakban pénzügyileg is teljesültek.
9. TOVÁBBI INFORMÁCIÓK
A Támogatott köteles feltüntetni a programhoz kapcsolódó kiadványiban, meghívóiban, szórólapon, honlapon stb., hogy a támogatást a Magyarországi Református Egyház biztosította. 
A pályázattal kapcsolatos kérdésekben az alábbi elérhetőségen kérhető tájékoztatás:
E-mail: teremtesvedelem@reformatus.hu
Kapcsolattartó: Szűcs Boglárka, Rácz Réka, Márk Katalin,
A pályázat benyújtásának időszaka: 2026. szeptember 21. - december 1.
[bookmark: _Hlk240617397]A program megvalósításának időszaka: 2026. szeptember 21. - december 5.
Pályázat elszámolásának határideje: a megvalósítást követő 8 naptári napon belül.
Felhívjuk a pályázók figyelmét, hogy a támogatási döntés a benyújtott adatok és dokumentumok alapján történik, ezért kérjük, hogy a pályázati adatlapot pontosan és teljeskörűen töltsék ki.

